Íbúðalánasjóður með fjölda eigna á Akranesi til sölu Íbúðalánasjóður auglýsti í liðinni viku fjölda eigna á Akranesi til sölu og er tilboðsfrestur í þær til 10. október næstkomandi . Alls voru auglýstar til sölu 22 fasteignir á Akranesi og á þeim lista má finna fjölbýlishús sem og smærri húseignir . Flestar eru eignirnar í eldri hluta bæjarins og mikið af þeim í lélegu ásigkomulagi . Þessi sala er liður í átaki Akraneskaupstaðar og Íbúðalánasjóðs til að styrkja eldri hluta bæjarins eins og kom meðal annars fram í viðtali nýverið við Regínu Ásvaldsdóttur bæjarstjóra í Skessuhorni .